Document ID: 32003L0107

Direktiva Evropskega parlamenta in Sveta 2003/107/ES
z dne 5. decembra 2003
o spremembah Direktive Sveta 96/16/ES o statističnih raziskovanjih mleka in mlečnih izdelkov
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 285(1) Pogodbe,
ob upoštevanju predloga Komisije,
v skladu s postopkom iz člena 251 Pogodbe [1],
ob upoštevanju naslednjega:
(1) Namen Direktive Sveta 96/16/ES [2] je poskrbeti za zanesljive in primerljive podatke o proizvodnji in porabi mleka, in za zanesljive, redne, kratkoročne informacije o dobavi mleka podjetjem, ki mleko obdelujejo ali predelujejo, in o proizvodnji mlečnih izdelkov v državah članicah.
(2) Ob upoštevanju čedalje večjega gospodarskega pomena vsebnosti beljakovin v mleku je posedovanje statističnih podatkov o vsebnosti beljakovin v najpomembnejših mlečnih izdelkih čedalje večjega pomena.
(3) Specializacija v kmetijstvu se na splošno povečuje, v mlečnem sektorju pa je trenutno še posebej izrazita regionalna specializacija, ki povzroča ogromne razlike med regijami ene same države članice in zahteva podrobne informacije na regionalni ravni.
(4) Da bi zagotovili skladnost izsledkov, je treba zbrati metodološka poročila na standardnem obrazcu -
SPREJELA NASLEDNJO DIREKTIVO:
Člen 1
Direktiva Sveta 96/16/ES člena se spremeni na naslednji način:
1. člen 4 se spremeni na naslednji način:
(a) odstavku 1(b) se doda naslednje:
"(iv) vsebnost beljakovin v najpomembnejših mlečnih izdelkih, ki temelji na metodi meritve ali ocenjevanja, ki kar najbolj verjetno zagotavlja zanesljive podatke;
(v) količina kravjega mleka, ki ga proizvedejo kmetijska gospodarstva na regionalni osnovi (teritorialna enota NUTS 2), po najprimernejši metodi meritve ali ocenjevanja, ki zagotavlja zanesljive podatke."
(b) odstavek 2 se črta;
2. zadnji stavek člena 5(2) se nadomesti z naslednjim:
"Države članice vsako leto obvestijo Komisijo o metodoloških informacijah glede informacij iz člena 4(1), pri čemer uporabljajo standardni vprašalnik, ki ga sestavi Komisija skladno s postopkom, določenim v členu 7.";
3. člen 6(3) se spremeni na naslednji način:
(a) v točki (b) se druga alinea črta;
(b) točka (c) se nadomesti z naslednjim besedilom:
"(c) septembra leta, ki sledi letu referenčnega datuma, rezultati iz točke 2 člena 1 in točk (b)(v) in (c) člena 4(1)."
Člen 2
Države članice sprejmejo zakone in druge predpise, potrebne za uskladitev s to direktivo, do 31. marca 2004. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta uredba začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 5. decembra 2003

Labels: 17
19